Το Φεστιβάλ του Δήμου Αθηναίων

Athens StartUp Block Party
2025-05-09 18:00 - 23:00 (Europe/Athens) | Πλατεία Αγίων Ασωμάτων, Πλατεία Αγίων Ασωμάτων, Αθήνα, Αθήνα, 105 53, Greece
Την Παρασκευή 9 Μαΐου, η πόλη ζωντανεύει για μία από τις πιο συναρπαστικές βραδιές της χρονιάς. Το Athens Startup Block Party μεταμορφώνει την Πλατεία Αγίων Ασωμάτων στο Θησείο σε μια υπαίθρια γιορτή μουσικής, καινοτομίας και κοινότητας, ακριβώς κάτω από τη λάμψη της Ακρόπολης.

Αυτή είναι η επίσημη εκδήλωση λήξης του Panathēnea, ενός νέου διεθνούς φεστιβάλ αφιερωμένου στην καινοτομία και τον πολιτισμό. Εμπνευσμένο από το δημιουργικό πνεύμα της αρχαίας Αθήνας, το φεστιβάλ φέρνει κοντά ιδρυτές (founders), δημιουργούς και ανήσυχα πνεύματα από όλο τον κόσμο.

Στην καρδιά της βραδιάς βρίσκονται οι Fideles, το διάσημο ιταλικό δίδυμο ηλεκτρονικής μουσικής, γνωστό για τις συναισθηματικές και υψηλής έντασης εμφανίσεις του. Έχοντας παίξει σε παγκόσμιες σκηνές όπως το Afterlife και το Tomorrowland, φέρνουν τώρα για πρώτη φορά την χαρακτηριστική μελωδική τους techno στους δρόμους της Αθήνας.

Την εκδήλωση ανοίγει ο Man With The Speaker, ένα ανερχόμενο ταλέντο που προσφέρει ακατέργαστους και έντονα ρυθμικούς ήχους που θα ξεσηκώσουν την πλατεία και θα δώσουν τον τόνο για τη νύχτα που ακολουθεί.

Αυτή είναι μια πρόσκληση προς όλη την πόλη για να χορέψουμε μαζί. Είτε είστε ντόπιος, ιδρυτής, καλλιτέχνης ή επισκέπτης που απλώς περνάτε, το Athens Startup Block Party είναι το μέρος όπου θα θέλετε να βρίσκεστε.

Κόστος Συμμετοχής:

Δωρεάν και ανοιχτό για όλους

Queer Movie Nights
2025-05-09 18:00 - 23:30, 2025-05-10 18:00 - 23:30 | Κινηματογράφος “Τριανόν”, Κοδριγκτώνος 21, Αθήνα, Αθήνα, 104 34, Greece
Τα Queer Movie Nights αποτελούν μια μοναδική γιορτή για το LGBTQI+ σινεμά στην Αθήνα. Ξεκίνησαν τον Μάιο του 2022 με αφορμή τη Διεθνή Ημέρα κατά της Ομοφοβίας, Τρανσφοβίας, Αμφιφοβίας και Ιντερφοβίας και από τότε έχουν καθιερωθεί ως μια πλατφόρμα προβολής queer ταινιών μικρού και μεγάλου μήκους, καθώς και ντοκιμαντέρ.
Στόχος των Queer Movie Nights είναι να δημιουργήσουν έναν ασφαλή χώρο ελεύθερης έκφρασης, όπου οι ιστορίες της queer κοινότητας από όλο τον κόσμο θα μπορούν να λάμπουν μέσα από την μαγική τέχνη του κινηματογράφου.

Food and Wine Experience - Nyn Esti - ΕΜΣΤ
2025-05-09 20:00 - 23:00 | Nyn Esti, Nyn Esti, ΑΘΗΝΑ, Greece, 11743, Greece
Ο ελληνικός αμπελώνας συναντά ορισμένους από τους σημαντικότερους εκπροσώπους της γαστρονομικής σκηνής της Αθήνας σε μερικά από τα πιο εμβληματικά μουσεία της πόλης. Κορυφαίες ετικέτες αγαπημένων ελληνικών κτημάτων, κρασιά που διαπρέπουν αλλά και καλά κρυμμένοι θησαυροί, συνοδεύουν δημιουργίες που εξυμνούν και αναδεικνύουν τα προϊόντα της ελληνικής γης, σε απρόσμενους συνδυασμούς.

Welcome Bites
ταρτάρ μοσχαρίσιο – βασιλικοί χουρμάδες – σαφράν αλμυρή τηγανίτα – αρσενικό Νάξου – χέλι Άρτας
Κτήμα Γεροβασιλείου Ξινόμαυρο Ροζέ

Menu
φυλλώματα – άγρια χόρτα – άθερμο πετιμέζι
Κτήμα Γεροβασιλείου Λευκό

γαρίδα κοιλάδας – κούμαρα – ιβίσκος & καλαμάρι – ψυχή αυγοτάραχου – χρυσάνθεμο
Κτήμα Γεροβασιλείου Μαλαγουζιά

καπνιστό χτένι – γαλάκτωμα μαγιάς – XO
Κτήμα Γεροβασιλείου Viognier

σαλάχι κονφί σε φύλλα νερατζιάς – espuma πατάτας
Κτήμα Γεροβασιλείου Chardonnay

φραγκόκοτα – άγρια μανιτάρια – κακάο – αγουρέλαιο – θυμάρι – κάρδαμο
Κτήμα Γεροβασιλείου Avaton

τριαντάφυλλο – γιαούρτι – λευκή σοκολάτα
Κτήμα Γεροβασιλείου Μαλαγουζιά από υπερώριμα σταφύλια

Απαιτείται η κράτηση θέσης στο +30 698 943 8866

Ξενάγηση στο Σπίτι του Ελύτη
2025-05-10 10:30 - 11:30 | Σπίτι του Ελύτη – Μουσείο, Πολυγνώτου 7, Αθήνα, Αθήνα, 105 55, Greece
Στο νεοκλασικό κτήριο στην οδό Διοσκούρων 4 & Πολυγνώτου, από την 1η Νοεμβρίου 2024 λειτουργεί το νέο Μουσείο «ΣΠΙΤΙ ΤΟΥ ΕΛΥΤΗ».

Το Μουσείο φιλοξενεί μία μόνιμη έκθεση αφιερωμένη στη ζωή και στο έργο του μεγάλου ποιητή. Χειρόγραφα, εκδόσεις ελληνικές και ξένες, εικαστικά έργα, ποικίλα αυθεντικά τεκμήρια από το σπίτι του Ελύτη, παρουσιάζονται μαζί με το σύνολο του γραφείου του ποιητή, του χώρου όπου εργαζόταν από το 1962 έως το τέλος της ζωής του.

Απαιτείται η κράτηση θέσης: info@elytishousemuseum.gr

Ο Καραγκιόζης Οικολόγος
2025-05-10 11:00 - 12:00, 2025-05-11 11:00 - 12:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Μια νέα κωμωδία με ξεκαρδιστικές ατάκες από τον Καραγκιόζη του Μακρή για όλη την οικογένεια!
Στην παράσταση «Ο Καραγκιόζης οικολόγος», ο αγαπημένος μας ήρωας αντιμετωπίζει έναν νέο κίνδυνο, ο οποίος κρύβεται στα φύλλα του δέντρου έξω από την παράγκα του. Όποιος περνάει κάτω από αυτό το δέντρο βρίσκει μεγάλα δεινά και συμφορές.
Η διαταγή του πασά είναι να κοπεί το δέντρο αυτό. Όμως, ο λαϊκός μας ήρωας έχει αντίθετη γνώμη καθώς πιστεύει πως τα δέντρα δεν πρέπει να κόβονται αφού χαρίζουν τα πολύτιμα δώρα τους στην ανθρωπότητα.
Τί λύση θα βρει τελικά ο ξυπόλυτος ήρωάς μας ώστε και να σώσει το δέντρο που δίνει οξυγόνο, σκιά και ομορφιά στην πόλη αλλά και να διώξει το κακό που κρύβεται ανάμεσα στις φυλλωσιές του;

Απαιτείται η κράτηση θέσης.

Οτιδήποτε Άλλο Εκτός Από Μάρμαρο
2025-05-10 11:00 - 13:00 | Μουσείο Κυκλαδικής Τέχνης, Νεοφύτου Δούκα 4, Αθήνα, Αθήνα, 106 74, Greece
Για σχεδόν 60 χρόνια, η Βρετανίδα καλλιτέχνις, Phyllida Barlow, δημιουργούσε επιβλητικές εγκαταστάσεις, που χαρακτηρίζονταν ως «απειλητικές» αλλά και «παιχνιδιάρικες». Δημιούργησε γλυπτά μεγάλης κλίμακας, φτιαγμένα από φθηνά και ευτελή υλικά όπως χαρτόνι, ύφασμα, κόντρα πλακέ, γάζα, και γύψο. Όπως δηλώνει η ίδια, «στο παρελθόν, η γλυπτική ενείχε ιστορικές αφηγήσεις. Κυριαρχούσε το μάρμαρο και εξυμνούσε τα άτομα».

Ένα από τα άτομα που εξυμνούσε η παραδοσιακή γλυπτική ήταν ο Δαρβίνος, ο οποίος ήταν μακρινός της πρόγονος, κάτι που απέκρυπτε με ιδιαίτερη προσοχή, ώστε να μην θεωρηθεί «ευνοημένη» λόγω της καταγωγής της.

Απορρίπτοντας την παραδοσιακή γλυπτική, αποκήρυττε, μέσα από το έργο της, το ίδιο της το παρελθόν, βρίσκοντας τη δική της μοναδική καλλιτεχνική ταυτότητα.

Αντλώντας έμπνευση από την πρακτική της, θα δουλέψουμε με ευτελή υλικά και θα φτιάξουμε μικρής κλίμακας κρεμαστά γλυπτά.

Υπεύθυνες εργαστηρίου: Βίβιαν Εμμανουηλίδου, Εικαστικός-Μουσειοπαιδαγωγός & Μάγδα Αθανασίου, Παιδαγωγός-Μουσειοπαιδαγωγός

Το εργαστήριο απευθύνεται σε παιδιά ηλικίας 7-11 ετών.

Απαιτείται η κράτηση θέσης για τα παιδιά μόνο.

Περιήγηση στο Ριζόκαστρο και τα Αναφιώτικα
2025-05-10 11:00 - 13:00 | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Ο αρχαιολόγος και διπλωματούχος ξεναγος Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία περιήγηση στα Αναφιώτικα και την ιστορία τους.

Το Ριζόκαστρο, η περιοχή κάτω από την ρίζα του Βράχου, και τα Αναφιώτικα είναι δύο εκ των πλέον ιστορικών περιοχών της Αθήνας. Με οδηγούς τα μέχρι σήμερα σωζόμενα μνημεία και κτίρια, τα σπαράγματα αυτών που δεν υπάρχουν πλέον αλλά και τα ονόματα των δρόμων, θα επιχειρήσουμε να ανασυνθέσουμε τη μνήμη και την εικόνα μίας πόλης διαφορετικής, αλλά όχι ολότελα χαμένης, αφουγκραζόμενοι τις απηχήσεις των δοξασιών, των μύθων και των θρύλων των αρχαίων τοποθεσιών, που επιβιώνουν μέχρι σήμερα.

Σημείο Συνάντησης: Σταθμός Μετρό Ακρόπολη – Έξοδος Οδός Μακρυγιάννη

Απαιτείται η κράτηση θέσης.

Evi Papagianni: A Finding Place
2025-05-10 11:00 - 15:00 | Mosaico Fine Art Studio, Καισαρείας 18-20, Αθήνα, Αθήνα, 115 27, Greece
Ο εικαστικός χώρος Mosaico Fine Art Studio φιλοξενεί την έκθεση «A Finding Place» της καλλιτέχνιδας και εικαστικής θεραπεύτριας, Παρασκευής Παπαγιάννη.

Δευτέρα έως Παρασκευή, 18:00-21:00, Σάββατο 11:00-15:00, Κυριακή κλειστά

CONQUISTADORS
2025-05-10 11:00 - 15:00 | Πολιτιστικός Χώρος Macart, Λένορμαν 244, Αθήνα, Αθήνα, 104 43, Greece
Ο Νίκος Κυριακόπουλος και οι conquistadors του, αποβιβάζονται στη Λένορμαν.
Δράκοι και άγρια θηρία, ντόπιοι και conquistadors αλλά και ο Θάνατος αυτοπροσώπως, μάχονται μέσα σε απάτητες ζούγκλες.

Τα 36 έργα που απαρτίζουν την έκθεση, δεν έχουν στόχο να υπηρετήσουν την ιστορία ή το ιστορικό genre της ζωγραφικής. Ο καλλιτέχνης αντλεί το υλικό του από τον μύθο που συνοδεύει την Εποχή των Ανακαλύψεων και πλάθει εικόνες μακριά και πέραν του νατουραλισμού, τόσο σε μορφολογικό όσο και σε επίπεδο θεματικού περιεχομένου.
Τα έργα έχουν δημιουργηθεί με την μέθοδο της μονοτυπίας, τεχνική που χρονολογείται από τον 16ο αιώνα και που, σε συνδυασμό με τις ιστορίες που περιγράφουν, αποκτούν ένα ακόμη ιδιαίτερο ενδιαφέρον.
Οι περιπέτειες των ηρώων αποτελούν αφορμή όχι μόνο για τις περιπέτειες της γραμμής και του χρώματος, αλλά και αφετηρία για στοχασμό πάνω σε έννοιες όπως αυτές της επιθυμίας, του φόβου, της σύγκρουσης ή της πλάνης.

Εγκαίνια: Πέμπτη 8 Μαΐου 2025 και ώρα 19:30 – 23:00

Ώρες λειτουργίας:
Καθημερινά 10:00 – 18:00
Σάββατο 11:00 – 15:00
Κυριακή κλειστά

Ομαδική Έκθεση: Abandoned Cartographies and Other Odd Hours
2025-05-10 11:00 - 16:00 | CAN Christina Androulidaki Gallery, Χαλκοκονδύλη 19, Αθήνα, Αθήνα, 104 32, Greece
Η έκθεση Abandoned Cartographies and Other Odd Hours διερευνά αχαρτογράφητες περιοχές του υποσυνείδητου, διαμορφώνοντας ένα σύνολο αναζητήσεων που υπερβαίνει τον ορθολογισμό, την τάξη και την αφηγηματική συνοχή. Εστιάζει σε βιωματικές εμπειρίες που δεν οριοθετούνται από τη συνειδητή αντίληψη ή την πληροφορία αλλά, αντίθετα, ανοίγουν νέους δρόμους ενδοσκόπησης, αποκαλύπτοντας αθέατες πτυχές του ψυχισμού. Παράλληλα, ενεργοποιεί ερεθίσματα που ανασύρουν θαμμένες αναμνήσεις και ανησυχίες.

Επιμέλεια: Ντίνος Χατζηραφαηλίδης

Συμμετέχουν οι καλλιτέχνες/-ιδες: Έλλη Αντωνίου, Γιώργος Γιατρομανωλάκης, Κωνσταντίνος Λιανός, Στεφανία Στρούζα, Δημήτρης Ταμπάκης, Σωκράτης Φατούρος, Δέσποινα Χαριτωνίδη, James Fuller, Shambhavi Kaul, Louis-Philippe Scoufaras, Sasha Streshna

Ώρες Λειτουργίας: Τρίτη – Παρασκευή: 11π.μ. – 3μ.μ. και 5μ.μ. – 8μ.μ., Σάββατο: 11π.μ. – 4μ.μ.

Βασίλης Παπαγεωργίου - Ζωγραφική και Γλυπτική: Lignea Creatura Stans
2025-05-10 11:30 - 15:00 | Γκαλερί Έρση, Κλεομένους 4, Αθήνα, Αθήνα, 106 75, Greece
Ο φυτικός, ζωικός και ανθρώπινος κόσμος, ο θρύλος, ο μύθος, η φαντασία και το όνειρο συνθέτουν τη νέα εικαστική θεματική του Βασίλη Παπαγεωργίου. Οι οξύμωροι ήρωες του, τα ξυλοπλάσματα που εφευρίσκει, βρίσκονται στον δισδιάστατο και τρισδιάστατο χώρο που μας περιβάλλει, σε μια διαρκή περιδίνηση. Εποπτεύοντας αισθητικά, το βάθος των συνεπειών της καταστροφής του κόσμου από την ανθρώπινη παρέμβαση, δημιουργεί αξίες από πολιτισμικές αναφορές της παράδοσης και της φύσης, οι οποίες ορίζουν τις παραμέτρους της συνύπαρξης.

Ώρες λειτουργίας: Δευτέρα-Παρασκευή 11:30- 14:30 & 17:30 – 20:30, Σάββατο: 11:30-15:00

Βασίλης Καρακατσάνης: Αστικά Εργαλεία
2025-05-10 12:00 - 15:00 | GenesisGallery, Ιπποκράτους 121, Αθήνα, Αθήνα, 114 72, Greece
Το έργο του Βασίλη Καρακατσάνη μας προσκαλεί σε ένα ταξίδι μέσα στο φάσμα της σύγχρονης ύπαρξης: ένα πολύπλοκο, συνεχώς εξελισσόμενο μείγμα αναμνήσεων, συλλογικών ιστοριών και κοινωνικών δυναμικών. Η έκθεση «Αστικά Εργαλεία» παρουσιάζει μια συναρπαστική διαπραγμάτευση ανάμεσα στο παρελθόν και το παρόν, το προσωπικό και το μνημειώδες. Επτά ζωγραφικά έργα μεγάλης κλίμακας, μαζί με πλήθος μικρότερων έργων—όλα φτιαγμένα με ακρυλικό, λάδι και γκουάς σε καμβά—μας προτρέπουν σε μια βαθιά διερεύνηση της ζωής σε όλες τις αποχρώσεις και τις υφές της.

Στον πυρήνα της πρακτικής του Καρακατσάνη βρίσκεται μια υπερβατική εσωτερική διεργασία υπό το πρίσμα της μνήμης και της υλικότητας. Ο τίτλος της έκθεσης υπονοεί τους κρυμμένους μηχανισμούς που ορίζουν την ουσία ενός τόπου: τα διεισδυτικά, συχνά αθέατα εργαλεία που μας βοηθούν να πλοηγηθούμε, να ορίσουμε και να ερμηνεύσουμε τα περιβάλλοντα που κατοικούμε, καθώς και εκείνα που καθορίζουν και συνθέτουν την ίδια μας την ύπαρξη.

Το αστικό τοπίο δεν αποτελεί μόνο το αντικείμενο του καλλιτέχνη, είναι το ίδιο το μέσο του. Κάθε πινελιά αποκαλύπτει την περίπλοκη σχέση μεταξύ της μοναδικότητάς του και των ιστοριών που κουβαλά. Σύμβολα προσωπικής και συλλογικής ταυτότητας, ιδεολογιών και συναισθημάτων είναι συνυφασμένα στoν ιστό της καθημερινής πραγματικότητας.

Εγκαίνια: Πέμπτη 8 Μαΐου 2025 και ώρα 20:00

Ώρες λειτουργίας: Τρίτη, Πέμπτη, Παρασκευή 12:00 – 21:00, Σάββατο 12:00 – 15:00, Τετάρτη, Κυριακή και Δευτέρα, κλειστά.

Οι Βαλίτσες των Σκιών Αφηγούνται
2025-05-10 12:00 - 15:00, 2025-05-11 12:00 - 15:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Μια μοναδική εμπειρία για τους μικρούς και τους μεγάλους φίλους του αγαπημένου λαϊκού ήρωα. Αυθεντικά τεκμήρια μιας μεγάλης παράδοσης, μέσα από τη ζωή και το έργο μεγάλων καραγκιοζοπαιχτών σε μία ιστορική αναδρομή από το 1890 έως και το 2000.

Δέκα εικαστικές εγκαταστάσεις, δέκα βαλίτσες γεμάτες φυσικά εκθέματα όπως φιγούρες, σκηνικά, εργαλεία, χειρόγραφα καθώς και σπάνιες ηχογραφήσεις, μια μεγάλη ιστορία και η χαρά της ανακάλυψής της.

Γιώργος Γύζης: Clippings: Athens
2025-05-10 12:00 - 17:00 | Εικαστικός Κύκλος ΔΛ, Ακαδημίας 6, Αθήνα, Αθήνα, 106 71, Greece
Η θεματική ενότητα «Clippings: Athens» αποτελεί τον τρίτο κύκλο ζωγραφικών έργων του Γιώργου Γύζη, που βασίζεται σε αποκόμματα παλιών εφημερίδων. Φωτογραφίες, σχέδια και άρθρα για την Αθήνα αναδύονται μέσα από τα αρχεία με την όψη εικαστικού έργου για να προκαλέσουν συναισθήματα.

Τα έργα που παρουσιάζονται στην έκθεση, συνθέτουν μία σύντομη αναδρομή στη μορφολογία της Αθήνας, ξεκινώντας από τα χαρακτηριστικά σχέδια των Άγγλων περιηγητών στην Αττική του 19ου αιώνα και καταλήγοντας στη περίοδο της κορύφωσης του μοντερνισμού των δεκαετιών του ‘ 50 και του ’60.

Εγκαίνια Έκθεσης: Σάββατο 10 Μαΐου 2025, ώρα 12:00-17:00

Ώρες Λειτουργίας: Τρίτη, Πέμπτη, Παρασκευή 11:00 – 14:30/ 17:30 – 20:30
Τετάρτη, Σάββατο 11:00 – 16:00

Κυριακή και Δευτέρα κλειστά

World of Beer Festival
2025-05-10 14:00 - 23:30, 2025-05-11 14:00 - 23:30 | Τεχνόπολη Δήμου Αθηναίων, Πειραιώς 100, Αθήνα, Αθήνα, 118 54, Greece
Ψάχνεις μία ξεχωριστή πρόταση διασκέδασης; Σου αρέσει η μπίρα και η καλή μουσική; Λατρεύεις το stand up; Είσαι fun των φεστιβάλ;

To World of Beer Festival είναι το μεγαλύτερο φεστιβάλ μπίρας στην Ελλάδα και έρχεται από τις 9 έως τις 11 Μαίου στην Τεχνόπολη του Δήμου Αθηναίων.

Lager, Ale, Weiss, Pils, Pale Ale, Trappist, Αbbey, Tripel, Dinkel, Draught αλλά και Μηλίτη… ότι και να πίνεις, στο φεστιβάλ θα βρεις αμέτρητες ετικέτες μπίρας από τις καλύτερες ζυθοποιίες και μικροζυθοποιίες. Επίσης, εξαιρετικές επιλογές σε comfort food, street food, snacks, προτάσεις σε είδη σερβιρίσματος της μπίρας αλλά και αξεσουάρ.

Κάθε ημέρα, η σκηνή του φεστιβάλ φιλοξενεί συναυλίες με διάσημους καλλιτέχνες: Onirama, Stavento, Μελίνα Κανά, Χρήστο Δάντη, Υπόγεια Ρεύματα, Γιαγκίνηδες, Wedding Singers, The Speakeasies Swing Band, Prestige the Βand.
Ο Λάμπρος Φισφής και ο Διονύσης Ατζαράκης, οι special guest hosts του φεστιβάλ, θα πραγματοποιήσουν stand-up και sit down shows.

Μπες τώρα και κλείσε το εισιτήριό σου και επωφελήσου από την προνομιακή τιμή προπώλησης των 5€.*

*Το εισιτήριο, τις ημέρες του φεστιβάλ θα πωλείται online και στα φυσικά ταμεία 7€.

Τι άλλο πρέπει να γνωρίζεις;
Όλοι οι επισκέπτες θα λάβουν, κατά την είσοδο τους, tote bag που θα περιλαμβάνει συλλεκτικά και branded δώρα όπως 1 ποτήρι 330ml με χάραξη στα 100ml, 1 σουβέρ κ.ά.

Πρωτογένους Spring City
2025-05-10 17:00 - 23:00 | Πρωτογένους, Πρωτογένους, Αθήνα, Athens, 105 54, Greece
Η οδός Πρωτογένους αποτελεί ένα αντιπροσωπευτικό παράδειγμα για το πως μπορείς να μετατρέψεις έναν στενό και σκοτεινό δρόμο στο κέντρο της πόλης σε απόλυτο προορισμό. Σήμερα αποτελεί το σημείο συνάντησης των εκπροσώπων κάθε κουλτούρας. Σε αυτόν τον δρόμο που δεν κοιμάται ποτέ, όλοι μπορούν να βρουν μουσική, φαγητό, ρούχα, έπιπλα, ποτά, γλυκά, χαμόγελα, καλή διάθεση καθώς και ένα τριήμερο γεμάτο συναυλίες, dj sets, street food, αγορές και πολλές εκπλήξεις.

Το δεύτερο Παρασκευοσαββατοκύριακο του Μαΐου, το κέντρο του Ψυρρή γιορτάζει την άρτι αφιχθείσα άνοιξη με σπέσιαλ dj sets, fashion bazaars και live shows στον δρόμο, σε ένα τριήμερο street party από αυτά που αγαπήσατε.

Σάββατο 10 Μαΐου: Deaf Radio
Τhe Page Of Cups
DJ set: Φωτεινή Γαλάνη

Είσοδος ελεύθερη
Έναρξη 17.00

Με τη συνεργασία των Barrett, Syd Records, Crust, Ringo Kalamaki pub, Tranzistor, Kokkion, Color Skates, Like Yesterdays, Prime Timers, The Potheads, Treasure Hunt, The Fountain, Badila, Lemon Poppy Seed

Collage Journeys: Self and Travel
2025-05-10 17:30 - 19:30, 2025-05-10 20:00 - 22:00 | Mosaico Fine Art Studio, Καισαρείας 18-20, Αθήνα, Αθήνα, 115 27, Greece
Στο εργαστήριο αυτό, οι συμμετέχοντες θα εμβαθύνουν στην παράλληλη σχέση που δημιουργείται ανάμεσα στην εμπειρία του ταξιδιού και στην αφήγηση της προσωπικής τους ιστορίας, χρησιμοποιώντας τόσο εικαστικά όσο και λεκτικά μέσα έκφρασης.
Το εργαστήριο συντονίζει η Παρασκευή Παπαγιάννη, καλλιτέχνις και εικαστική θεραπεύτρια, προσφέροντας καθοδήγηση και έμπνευση στους συμμετέχοντες.

Απαιτείται η κράτηση θέσης: paraskevi.papagianni@gmail.com

In the Streets We Dance with Egyptian Lover
2025-05-10 17:30 - 23:00 | Πλατεία Κοραή, Κοραή 1, Αθήνα, Αθήνα, 105 64, Greece
Ο Egyptian Lover είναι μία από τις πιο θρυλικές φιγούρες της ηλεκτρονικής μουσικής σκηνής. Από τους πρωτεργάτες του electro ήχου και ένας πραγματικός θρύλος των αρχών των ’80s στη Δυτική Ακτή των ΗΠΑ, έχει καταφέρει να διατηρήσει την αστείρευτη ενέργειά του στα ίδια επίπεδα με τότε ενώ χαρίζει στο κοινό μουσικά set που δεν τα περιγράφεις, τα ζεις! Μία παραγωγή του Cannibal radio και του ΜΠΗ – ΣΑΙΝΤ.

Street Outdoors Soundsystem
2025-05-10 17:30 - 23:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Ο δρόμος είναι το βασίλειό τους. Oι Street Outdoors, η ομάδα που βρίσκεται πίσω από τα μεγαλύτερα street parties της τελευταίας δεκαετίας, κάνει «απόβαση» στο Πάρκο Ελευθερίας για ένα χαλαρό gathering με την πιο πρόσφατη χορευτική μουσική και το πιο δραστήριο κοινό της πόλης.

Fun Vibes Family Festival
2025-05-11 11:00 - 20:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Με αφορμή τη Γιορτή της Μητέρας, η Liquid Media διοργανώνει στα πλαίσια του Φεστιβάλ του Δήμου Αθηναίων μια ξεχωριστή γιορτή αφιερωμένη στην οικογένεια!
Παιδιά και γονείς συμμετέχουν σε ένα ζεστό, δημιουργικό
και διαδραστικό event γεμάτο χρώμα, χαμόγελα και πολλή αγάπη.

PROGRAM

ΚΥΡΙΑΚΗ 11.05.2025
11:00 – 21:00

11:00 – 13:00 ΤΟΞΟΒΟΛΙΑ
Τα παιδιά δοκιμάζουν τις ικανότητές τους στην επίτευξη στόχου.
11:00 – 13:00 ΤΖΟΥΝΤΟ

11:00 – 13:00 KIDS COOKING από το KIDCHEN
Τα παιδιά μαθαίνουν να μαγειρεύουν παρέα με το kidchen. Cooking workshops εστιασμένα στη διασκέδαση, την επαφή με τα υλικά και τη δημιουργικότητα. Σε ένα από τα workshop με τα Little Tikes Creative Chef, οι μικροί μας φίλοι θα περάσουν χαρούμενο και δημιουργικό χρόνο με τη μαγειρική, μέσα από παιχνίδια με μαγική ζύμη και αξεσουάρ μαγειρικής που μοιάζουν σαν αληθινά!

11:00 – 19:00 SPORTS TIME
Ο Πανελλήνιος Γυμναστικός Σύλλογος θα συμμετάσχει σε αυτή τη μοναδική γιορτή παρουσιάζοντας τα αθλήματα του στίβου, της τοξοβολίας, του τζούντο και της ξιφασκίας, θέλοντας να αναδείξει τα οφέλη του αθλητισμού στην παιδική ηλικία.

11:00 – 19:00
Survivor games
Ξυλοπόδαροι
Face painting
Μασκώτ
Ποδοσφαιράκι

11:00 – 19:00 ΠΑΙΔΙΚΗ ΧΑΡΑ από την LITTLE TIKES
Ενδυνάμωση μέσα από το παιχνίδι! Για περισσότερα από 50 χρόνια, η Little Tikes δημιουργεί παιχνίδια που εμπιστεύονται οι γονείς και αγαπούν τα παιδιά. Δημιουργούν παιχνίδια που έχουν αντέξει στη δοκιμασία του χρόνου, τις καιρικές συνθήκες και τις ατελείωτες ώρες αυθεντικού παιχνιδιού από τα παιδιά! Είναι οι πρωταθλητές του παιχνιδιού εσωτερικού & εξωτερικού χώρου προσφέροντας μοναδικές εμπειρίες γεμάτες περιπέτειες και διασκέδαση! Δείτε περισσότερα παιχνίδια εδώ!

11:00 – 19:00 ΕΡΓΑΣΤΗΡΙΑ ΖΩΓΡΑΦΙΚΗΣ από τη FREZYDERM
Οικογένεια και FREZYDERM πάνε μαζί! Η εταιρεία με τα ειδικά μελετημένα προϊόντα φροντίδας που εμπιστεύονται οι γονείς για την καθημερινή περιποίηση των παιδιών τους, φροντίζει και για… τις καλλιτεχνικές ανησυχίες των μικρών μας φίλων ! Σε έναν ειδικά διαμορφωμένο χώρο, τα παιδιά θα έχουν την ευκαιρία να ζήσουν ένα χαρούμενο και δημιουργικό ταξίδι μέσα από τη ζωγραφική. Θα εκφραστούν ελεύθερα, παίζοντας με τα χρώματα, και θα δημιουργήσουν τα δικά τους μοναδικά έργα τέχνης ενώ οι γονείς θα έχουν τη δυνατότητα να μάθουν περισσότερα για την παιδική φροντίδα σώματος, τη στοματική υγιεινή & την αντηλιακή προστασία. Μάθετε περισσότερα εδώ

11:00 – 19:00 ZeniΘ ENERGY LOUNGE
Η ZeniΘ προσφέρει σε μικρούς και μεγάλους μια μοναδική εμπειρία στο Energy Lounge — έναν διαδραστικό χώρο γεμάτο δράση, γνώση και δημιουργικό παιχνίδι. Με αθλητικά challenges, έξυπνα quiz και ομαδικά παιχνίδια, η ψυχαγωγία γίνεται αφορμή για μάθηση και ευαισθητοποίηση γύρω από την πράσινη ενέργεια και τη βιωσιμότητα.

12:00 – 15:00 ΛΟΥΝΑ ΠΑΡΚΑ ΑΝΑΚΥΚΛΩΣΗΣ από την Ελληνική Εταιρεία Αξιοποίησης Ανακύκλωσης
Η διασκέδαση συναντά την οικολογική συνείδηση στο πιο χαρούμενο και… περιβαλλοντικό Λούνα Παρκ! Σε έναν πολύχρωμο χώρο γεμάτο δράση, τα παιδιά παίζουν αγαπημένα, κλασικά παιχνίδια όπως ψάρεμα, στόχους, κρίκους, τσουβαλοδρομίες, κυνήγι θησαυρού και τροχούς τύχης, με έναν βασικό στόχο: να μάθουν τα πάντα για την Ανακύκλωση Συσκευασιών στους Μπλε Κάδους και Κώδωνες, και την προστασία του περιβάλλοντος!

12:00 – 14:00 SAOLIN – Τα παιδιά μαθαίνουν την αρχαιότερη πολεμική τέχνη.
12:30 – 13:15 ΠΑΡΑΣΤΑΣΗ ΜΕ ΜΑΡΙΟΝΕΤΕΣ
Οι ήρωες ζωντανεύουν και οι ιστορίες παίρνουν πνοή μέσα απο την παράσταση μαριονέτας.
12:00 – 14:00 ΔΡΟΜΙΚΑ ΠΑΙΧΝΙΔΙΑ
14:00 – 15:00 ΠΑΡΑΣΤΑΣΗ BUBBLE SHOW
Εντυπωσιακές σαπουνόφουσκες χορεύουν στον αέρα γεμίζοντας τον χώρο με χρώματα και μαγεία.

17:00 – 18:00 ΠΑΡΑΣΤΑΣΗ MAGIC SHOW
Ο μάγος ξετρελαίνει με τα κόλπα του μικρούς και μεγάλους

18:00 – 19:00 ΑΦΗΓΗΣΗ ΠΑΡΑΜΥΘΙΩΝ
Ταξιδεύοντας με τα παραμύθια!Μια φορά κι έναν καιρό… ξεκινά ένα μαγικό ταξίδι! Με οδηγό τις λέξεις και συνοδεία μουσικής, θα πετάξουμε πάνω από θάλασσες και βουνά, θα συναντήσουμε γενναίους ήρωες και σοφές γερόντισσες, και θα ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!
Αφήγηση Ταξιάρχης Μπεληγιάννης
Μουσική Λήδα Ξυδιά

19:00 – 20:30 GROUP CYCLE AT THE PARK / SPINNING EVENT
Η Kyvernitis Sports, n Events με το UCI Gran Fondo Loutraki και η Technogym του Ομίλου Φάις με τα υπερσύγχρονα Spinning Bikes, φέρνουν το Group Cycle at the Park και απογειώνουν την εμπειρία του Spinning με leader τον Coach Zarou!

Περιήγηση στο Πολεμικό Μουσείο για Παιδιά
2025-05-11 12:00 - 13:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Μία περιήγηση στη στρατιωτική ιστορία και την πολιτιστική κληρονομιά της χώρας, μέσα από τις εκθέσεις του Πολεμικού Μουσείου. Οι επισκέπτες θα έχουν την ευκαιρία να ανακαλύψουν σπάνια εκθέματα, ιστορικά τεκμήρια και αφηγήσεις από το παρελθόν.

Η δράση απευθύνεται σε παιδιά ηλικίας 12 ετών με έναν συνοδό.

Απαιτείται η κράτηση θέσης.

Ξενάγηση στο Μουσείο Μαρία Κάλλας
2025-05-11 13:00 - 14:00 | Μουσείο Μαρία Κάλλας, Μητροπόλεως 44, Αθήνα, Αθήνα, 105 63, Greece
Το Μουσείο Μαρία Κάλλας και το Φεστιβάλ του Δήμου Αθηναίων σας προσκαλούν σε ένα συναρπαστικό ταξίδι στη ζωή και την τέχνη της κορυφαίας ντίβας της όπερας.

Οι επισκέπτες θα έχουν την ευκαιρία να ανακαλύψουν τις πιο εμβληματικές στιγμές της Μαρίας Κάλλας, να εξερευνήσουν άγνωστες πτυχές της πορείας της και να εμβαθύνουν στην προσωπικότητα και την καλλιτεχνική της κληρονομιά.

Με μια αφήγηση που ζωντανεύει τη διαδρομή της, κάθε ξενάγηση φωτίζει λεπτομέρειες πέρα από τα εκθεσιακά κείμενα, δημιουργώντας μια μοναδική εμπειρία που προσαρμόζεται στο κοινό.

Απαιτείται η κράτηση θέσης.

Περιήγηση στο Πολεμικό Μουσείο για Ενήλικες
2025-05-11 14:00 - 15:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Μία περιήγηση στη στρατιωτική ιστορία και την πολιτιστική κληρονομιά της χώρας, μέσα από τις εκθέσεις του του Πολεμικού Μουσείου. Οι επισκέπτες θα έχουν την ευκαιρία να ανακαλύψουν σπάνια εκθέματα, ιστορικά τεκμήρια και αφηγήσεις από το παρελθόν.

Η δράση απευθύνεται σε ενήλικες.

Απαιτείται η κράτηση θέσης.

Πρωτογένους Spring City
2025-05-11 17:00 - 23:00 | Πρωτογένους, Πρωτογένους, Αθήνα, Athens, 105 54, Greece
Η οδός Πρωτογένους αποτελεί ένα αντιπροσωπευτικό παράδειγμα για το πως μπορείς να μετατρέψεις έναν στενό και σκοτεινό δρόμο στο κέντρο της πόλης σε απόλυτο προορισμό. Σήμερα αποτελεί το σημείο συνάντησης των εκπροσώπων κάθε κουλτούρας. Σε αυτόν τον δρόμο που δεν κοιμάται ποτέ, όλοι μπορούν να βρουν μουσική, φαγητό, ρούχα, έπιπλα, ποτά, γλυκά, χαμόγελα, καλή διάθεση καθώς και ένα τριήμερο γεμάτο συναυλίες, dj sets, street food, αγορές και πολλές εκπλήξεις.

Το δεύτερο Παρασκευοσαββατοκύριακο του Μαΐου, το κέντρο του Ψυρρή γιορτάζει την άρτι αφιχθείσα άνοιξη με σπέσιαλ dj sets, fashion bazaars και live shows στον δρόμο, σε ένα τριήμερο street party από αυτά που αγαπήσατε.

Κυριακή 11 Μαΐου: Los Tre
Bipolia
DJ set: Karavokyris

Είσοδος ελεύθερη
Έναρξη 17.00

Με τη συνεργασία των Barrett, Syd Records, Crust, Ringo Kalamaki pub, Tranzistor, Kokkion, Color Skates, Like Yesterdays, Prime Timers, The Potheads, Treasure Hunt, The Fountain, Badila, Lemon Poppy Seed

Παραμύθια στο Πάρκο: Ταξιάρχης Μπεληγιάννης
2025-05-11 18:00 - 19:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Μια φορά κι έναν καιρό… Ένα μαγικό ταξίδι ξεκινά! Με οδηγό τις λέξεις και συνοδεία μουσικής, πετάμε πάνω από θάλασσες και βουνά για να συναντήσουμε γενναίους ήρωες και σοφές γερόντισσες και να ζήσουμε απίθανες περιπέτειες. Ετοιμαστείτε για μια απογευματινή αφήγηση γεμάτη φαντασία!

Αφήγηση: Ταξιάρχης Μπεληγιάννης
Μουσική: Λήδα Ξυδιά
